1962
Tapahtumia > lokakuu–joulukuu

5. lokakuuta – Ensimmäinen The Beatles -äänitys julkaistiin (single Love Me Do / P.S. I Love You).
5. lokakuuta   – Jorvaksentie jouduttiin sulkemaan liikenteeltä Espoonlahdessa tiepenkereen sortumisen vuoksi. Tietä oltiin parhaillaan leventämässä.
8. lokakuuta – Saksalainen Der Spiegel julkaisi artikkelin Bundeswehrin valmistautumattomuudesta. Poliisi miehitti lehden toimituksen 16. lokakuuta. Länsi-Saksan puolustusministeri Franz Josef Strauß erotettiin marraskuussa hänen määrättyään poliisioperaation.
8. lokakuuta   – Algeria hyväksyttiin YK:n jäseneksi.
9. lokakuuta – Uganda itsenäistyi.
11. lokakuuta – Vatikaanin toinen kirkolliskokous: paavi Johannes XXIII kutsui koolle ensimmäisen konsiilin 92 vuoteen.
14. lokakuuta – Kuuban ohjuskriisi: U-2-lento paljasti Neuvostoliiton rakentavan ohjustukikohtaa Kuubaan. Koko maailma ajautui ydinsodan partaalle.
15. lokakuuta – SKDL:n kansanedustaja Esa Hietanen kuoli. Hänen tilalleen eduskuntaan tuli Veikko Rytkönen.
17. lokakuuta − Norja, Brasilia ja Marokko valittiin YK:n turvallisuusneuvoston jäseniksi kaudelle 1963−1964.
20. lokakuuta – Intian ja Kiinan välille puhkesi sota kiistellyn Arunachal Pradesh -osavaltion rajasta.
23. lokakuuta – Amerikan valtioiden yhteistyöjärjestö OAS hyväksyi yksimielisesti Yhdysvaltain siihenastiset toimet Kuuban ohjuskriisissä.
27. lokakuuta – "Ihmiskunnan historian vaarallisin päivä": Kuuban ohjuskriisi kärjistyi, kun Neuvosto­liiton ohjus pudotti Kuuban ilmatilassa lentäneen yhdys­valtalaisen U2-vakoilu­koneen.
28. lokakuuta – Kuuban ohjuskriisi laukesi: Nikita Hruštšov ilmoitti määränneensä ohjukset poistettavaksi Kuubasta.
5. marraskuuta – Saudi-Arabia katkaisi diplomaattiset suhteet Egyptiin useiden saudiprinssien loikattua maahan.
5. marraskuuta   – Hiilikaivosonnettomuudessa Ny-Ålesundissa Huippuvuorilla sai surmansa 21 ihmistä. Norjan hallitus joutui eroamaan onnettomuuden jälkimainingeissa elokuussa 1963.
6. marraskuuta – Apartheid: YK:n yleiskokouksen päätöslauselma tuomitsi Etelä-Afrikan rotuerottelupolitiikan ja kehotti sotilaallisten ja taloudellisten suhteiden katkaisuun.
8. marraskuuta – Teknillisen korkeakoulun rehtori, professori Jaakko Rahola muurasi korkeakoulun uuden päärakennuksen peruskiven Espoon Otaniemessä.
10. marraskuuta – Presidentti Kyösti Kallion patsas paljastettiin Eduskuntatalon viereisessä puistikossa Helsingissä. Patsaan veisti presidentin poika Kalervo Kallio.
10. marraskuuta   – Helsingin yliopiston dogmatiikan professori Osmo Tiililä ilmoitti eroavansa kirkosta.
14. marraskuuta − Helsingin kaupunki osti Töölönlahden pohjukassa sijaitsevan Töölön sokeritehtaan alueen 1,6 miljardilla markalla. Alueelle rakennettiin myöhemmin Suomen Kansallisoopperan talo.
20. marraskuuta – Intian ja Kiinan sota päättyi.
26. marraskuuta – Spiegel-skandaali: Länsi-Saksan poliisi päätti Der Spiegelin toimistojen miehityksen.
29. marraskuuta – Britannia ja Ranska sopivat ääntä nopeamman Concorde-matkustajakoneen rakentamisesta.
30. marraskuuta – Burman U Thant valittiin uudeksi Yhdistyneiden kansakuntien pääsihteeriksi. Tähän saakka U Thant oli toiminut pääsihteerinä Dag Hammarskjöldin jäljellä olleen toimikauden.
2. joulukuuta – Ensimmäinen ”Lastenkamarikonsertti” järjestettiin Helsingissä.
9. joulukuuta − Pääministeri Julius Nyerere valittiin Tanganjikan ensimmäiseksi presidentiksi.
14. joulukuuta − Ruoholahden silta Helsingissä avattiin liikenteelle.
16. joulukuuta – Suomen ensimmäinen moottoritie, silloin nimellä Tarvontie, avattiin Helsingin Munkkiniemen ja Espoon Bembölen välille.
19. joulukuuta – Britannia tunnusti Njassamaan oikeuden irtautua Rhodesian ja Njassamaan federaatiosta.
21. joulukuuta − Suomen Moskovan-suurlähettiläs Eero Wuori vapautettiin tehtävistään ja siirrettiin ulkoministeriön käytettäväksi. Uudeksi suurlähettilääksi tuli Jorma Vanamo.